《用水精丸炷火灼丹田中》
元代·黄玠

仙人掌上水精丸，摘得金茎秋露颗。亦同阳燧大蛤珠，摩挲向日出真火。

冰台作炷丹田宫，流光直射如血红。梅花一夜孤根暖，却笑小还无近功。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。